พิกัด มุมถนนหน้าซอยสาธุประดิษฐ์ 16

รอบนี้มาธุระแถวนี้จึงจอดรถฝากเขาไว้แล้วเดินมาตามรอยคุณ art ซะหน่อย ถึงร้านช่วงเที่ยงพอดีเริ่มมีลูกค้า สั่งอาหารแล้วนั่งรอไม่นานลูกค้าก็เต็มร้านมีทั้งสั่งกลับและนั่งทาน

เมนูที่สั่ง
-ข้าวผัดกะเพราปู ราคา 150 บาท ถ้าเพิ่มไข่ดาว 10 บาท จานนี้ไม่ได้สั่งไข่ดาวและรอไม่นานมาก จานใหญ่เลยมองว่าน้อยทานจริงก็ไม่น้อยมากนะ กลิ่นใบกะเพราหอมๆ ผัดรสไม่จัดจ้านเผ็ดร้อนมากนักแต่หอม ทางร้านตำพริกกระเทียมด้วยครกก่อนนำไปผัดเหมือนจะตำจานต่อจานด้วย (เท่าที่เห็นนะ) เนื้อปูเป็นก้อนไม่เละ เนื้อแน่น สด ได้ความหวานของเนื้อปู ปริมาณที่ให้มาพอดีกับข้าวนะ หมดพร้อมกันเลย

ส่วนตัวชอบนะ ได้ทั้งความสด คิวไม่ยาว ทำอาหารเร็วดี อ่อ...ก่อนสั่งได้ยินคุณป้าบอกลูกค้าคนก่อนหน้าว่า วันนี้กุ้งตัวเล็ก จึงไม่สั่งกุ้ง ????

#รีวิวที่ 1533 #เมื่อวันที่ 3 มกราคม 60
-----------------------------
ความชอบของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่ง ของวันที่ทาน ณ ร้านนี้เท่านั้น